

[bookmark: _GoBack]2025 M. RAUDONĖS PADALINIO VEIKLOS ATASKAITA

BENDROJI DALIS

(Praėjusių metų padalinio veikla – apžvelgti bendruomenės pokytį, bendradarbiavimą, užsimezgusias partnerystes, savanorišką veiklą, kvalifikacijos kėlimą, naujai ir (ar) sėkmingai išbandytas veiklas filiale, iniciatyvas, įsitraukimą į rajono ar šalies mastu organizuojamus renginius), tęstinius, filialo tapatybę atspindinčius renginius
	2025 metai bendruomenėje vyko daug renginių, vienuose biblioteka buvo organizatorius, kituose tik partneris. Biblioteka gali pasidžiaugti aktyviu bendradarbiavimu su Raudonės vaikų dienos centru ir Veliuonos kultūros centro Raudonės skyriumi. Su šiais aktyviais parteriais biblioteka daro daugumą renginių, visų mūsų dėka renginiai sulaukia didesnio susidomėjimo. 2025 metais pradėjome bendradarbiauti su Jurbarko sveikatos biuru. 
Bibliotekininkė aktyviai dalyvauja kvalifikacijos kėlimo kursuose, gautas žinias panaudoja darbe.
Bibliotekoje vykdomi keli tęstiniai renginiai kaip: Obuoliukų šventė, Adventinio vainiko pynimas, taip pat iniciatyvose „Atverkime duris vasarai“, „Skaitymo iššūkis“ ir t.t. 
2025 metais biblioteka su renginiu „Donelaitiški vargai“ iškeliavo į gastroles. Aplankė Veliuonos kultūros centrą ir Jurbarko rajono savivaldybės viešąją biblioteką. Taip pat buvo pateikta paraiška, kuri buvo įtraukta į kultūros paso programą – edukacija „Pilies ženklas: susikurk savo herbą“.



I. PADALINIŲ TINKLAS

1.1.  Administraciniai vienetai
(Padalinio darbo dienos, darbo laikas, adresas; vartotojams skirtos darbo vietos (iš jų – kiek kompiuterizuotų ir kiek ne) 
	Raudonės padalinys dirba darbo dienomis nuo 8.00 iki 17.00 val., pietų pertrauka nuo 12.00 iki 12.45 val.
Biblioteka įsikūrusi Raudonės seniūnijos pastate, antrame aukšte, kaštonų g. 2. 
Bibliotekoje yra skirtos dvi kompiuterizuotos darbo vietos ir dešimt nekompiuterizuotų.
Renginių metu biblioteka naudojasi Raudonės seniūnijos sale, kuri talpina apie 40 žmonių.



2
1.2. Materialinė bazė
(Materialinės bazės pokytis padalinyje per metus (ar/kokie atlikti remonto darbai, atnaujinta kompiuterinė įranga, šildymo, vėdinimo ar apšvietimo sistemos, knygomatai, įdiegti įvairūs patobulinimai, gauti žaidimai, įranga ir panašiai)
	Raudonės biblioteka 2025 metais gavo  keturias pastatomas spinteles. Taip pat buvo gautas naujas kompiuteris darbuotojui. 



II. NAUDOJIMASIS PADALINIO IŠTEKLIAIS IR PASLAUGOMIS

2.1. Darbas su suaugusiais skaitytojais
(Pasiskirstymas pagal socialines grupes; aptarnaujami mikrorajonai, TBA (formali ir neformali veikla); vartotojų skaičius, apsilankymų skaičius, išduotis, vykdomos kūrybinės veiklos, dirbtuvės, edukacijos ir kita informacija)
	2025 metais dauguma suaugusių skaitytojų išlieka pensinio amžiaus (apie 50 skaitytojų).  Šiais metais skaitytojų gretas papildė 9 nauji skaitytojai. 
 Raudonės miestelio bibliotekoje aptarnaujami vartotojai iš Raudonės ir aplinkinių kaimų: Andriušiūnų, Balandžių, Bartiškių, Graužėnų, Naujokų, Parevių, Pupkaimio, Raudonėnų. Biblioteką aplanko ir pas raudoniškius atvykstančių svečių, todėl turime skaitytojų iš Kauno, Vilniaus ir kitų didžiųjų miestų. Kai kurie didžiųjų miestų gyventojai linkę geriau ateiti geriau pas mus, nes pasak jų aplinka malonesnė ir knygų nereikia eilėse laukti,  tačiau gaila, kad jie reti svečiai.  
 Bibliotekoje yra 120 suaugusių skaitytojų. Iš jų bibliotekoje per 2025 metus apsilankė net 2667 lankytojai. Palyginus su 2024 metais biblioteka papildė savo skaitytojų gretas, tai pat ir lankomumas bibliotekos padidėjo keliais šimtais (2024 lankytojų buvo 2261). 
Per 2025 metus buvo iš  viso išduota 2563 leidiniai: 1221 knyga, 645 žurnalai ir 696 laikraščiai. Daugiausiai žmonės skaitė grožinę literatūrą. Padaugėjo vietoje skaitančių. Pamažu jau tampa įpročiu laukiant eilės į kredito unija ateiti į biblioteką pavartyti spaudos.
Per metus surengėme 7 renginius suaugusiems, iš jų 2 su partneriais.
Įsimintiniausias renginys buvo surengtas su Veliuonos kultūros centro Raudonės ir Stakių skyriumi – Gitanos Kačiukienės poezijos knygos pristatymas „Aš esu“. Knygos pristatymas vyko Raudonės pilyje, nes kaip ir tikėjomės sulaukė didelio skaitytojų susidomėjimo (apsilankė apie 80 žmonių). Pristatyme eiles skaitė ne tik pati autorė, bet ir jos sūnūs Aironas ir Armandas, teatro kolegos, knygos redaktorė mokytoja Elena Elzbergienė. Muzikinius kūrinius dovanojo Tytuvėnų kultūros centro vokaliniai kolektyvai „Aidilė“ ir „Ežerūna“ (vad. Rita Paltarokienė).
 2025 metais tęsėme popiečių ciklą „Pokalbis prie arbatos puodelio“. Šiais metais svečiuose buvo rašytojai Violeta ir Gasparas Aleksai. Popietė buvo skirta pažinčiai su jų naujausia kūryba. Nors susirinka nedidelis jų kūrybos gerbėjų būrys, tačiau popietė praėjo labai jaukiai, po to pokalbius pratęsė prie arbatos puodelio. Klausytojai taip liko sužavėti, kad paėmė visas jų parašytas knygas, kurios buvo bibliotekoje.



2.2. Darbas su skaitytojais vaikais
(Vartotojų skaičius, apsilankymų skaičius, išduotis, vykdomos kūrybinės veiklos, edukacijos, netradicinės pamokos, stovyklos ir kita informacija)
	Vaikų registruotų bibliotekoje liko tik 13. Didžioji dauguma vaikų lanko Raudonės vaikų dienos centrą, todėl ir į biblioteką užsuka, apsilankymai bibliotekoje yra 1123. Tačiau su skaitymu yra labai prastai, nes juos labiau domina žaidimai  prie kompiuterio, todėl ir išduota mažai,  tik 42 knygos per metus. Kadangi jie mokosi kituose miesteliuose (Veliuona, Skirsnemunė, Jurbarkas) yra tikimybė, kad knygas ima iš tų miestelių bibliotekų. 
Dažniausiai vaikams renginius darome kartu su Raudonės vaikų dienos centru, kartais prisijungia ir kultūros darbuotoja. Per 2025 metus vaikams buvo suorganizuoti 9 renginių, iš jų 1 bendradarbiaujant su Raudonės kultūros skyriumi.
Įsimintiniausias renginys vaikams buvo knygnešio diena. Popietėje dalyvavo mokytoja Elena Elzbergienė, kuri papasakojo apie knygnešius. Taip pat svečiuose buvo raudoniškė, Jurbarko rajono mokyklų mokinių meninio skaitymo tarp 5-8 klasių nugalėtoja, Skirsnemunės Jurgio Baltrušaičio pagrindinės mokyklos 8 klasės mokinė, Vytė Matijošaitytė. Popietės metu Vytė ne tik skaitė sako konkursinį tekstą Gintarės Adomaitytės „Vandenės užrašai“ apie medžius,  bet taip pat padovanojo mums keletą muzikinių kūrinių.




2.3. Vartotojų mokymas ir konsultavimas 
(Organizuoti informacinio raštingumo, medijų mokymai, vykdytos konsultacijos pateikiant organizuotų veiklų pavadinimus ir skaičius, apmokytų ar konsultuotų asmenų skaičiais. Aprašyti ko buvo mokomi (dirbti kompiuteriu, apmokėti sąskaitas, ieškoti informacijos internete, registruotis pas gydytojus ar įstaigas, deklaruoti duomenis įvairiose sistemose)
	Bibliotekoje, galima gauti įvairių konsultacijų nuo sąskaitų apmokėjimo internetu iki kaip sutvarkyti smulkius kompiuterio gedimus. Taip pat konsultuojame, kaip deklaruoti pajamas, prisiregistruoti pas gydytojus ir pan.



2.4. Bibliografinis, informacinis vartotojų aptarnavimas	
(Praėjusiais metais gautų informacinių užklausų skaičius, jų įvykdymas. Kokiomis priemonėmis ieškota informacijos atsakant į užklausas (padalinio dokumentų fondu, bibliotekos duomenų bazėmis, internetu ir panašiai); viešosios interneto prieigos statistika (registruotų vartotojų skaičius, seansų skaičius, jų trukmė). Lankytojų apžvalga)
	2025 metais buvo gauta nemažai informacinių užklausų, kurias visada stengiamės įvykdyti. Biblioteka gavo 466 užklausas, atsakyta į visas. Užklausų tematika įvairi, tačiau dominuoja  grožinės literatūros tematika. Daugiausia užklausų įvykdyta naudojantis Libis sistema ir internetu.
Bibliotekos kompiuteriais per šiuos metus pasinaudojo 63 unikalūs vartotojai. Bendra seansų trukmė sudaro apie 1759 valandų, vidutinė seanso trukmė apie 46 minutes. Daugiausia laiko prie bibliotekos kompiuterių praleidžia vaikai, nuolatinis bibliotekos lankytojas Arnas Krungliavičius per šiuos metus prie kompiuterio praleido net 313 valandų. 



2.5. Bendradarbiavimas
(Bendradarbiavimo tinklas – trumpai aprašyti besitęsiančius arba naujai užsimezgusius bendradarbiavimo ryšius su įstaigomis, žmonėmis, verslininkais, rėmėjais. Trumpai aprašyti patirtą naudą ir rezultatus. Kartu vykdytas veiklas, renginius pateikti renginių ataskaitoje)
	Raudonės biblioteka bendradarbiauja su Raudonės seniūnija, Veliuonos kultūros centro Raudonės ir Stakių skyriumi, Jurbarko vaiko dienos užimtumo centro Raudonės skyriumi., Raudonės bendruomene „Žiburys“, Raudonės Samariečiais ir Caritu. Taip pat bendradarbiaujame su buvusia lietuvių kalbos mokytoja Elena Elzbergiene. Taip pat 2025 metais turėjome renginį, kurį pasiūlė Jurbarko sveikatos biuras, tikimės su jais bendradarbiauti ir kitais metais.
Bendradarbiavimas vyksta rengiant renginius, pvz. Raudonės bendruomenė „Žiburys“ mielai prisideda prie vaišių stalo, renginio dalyvius vaišina žolelių arbata ir saldumynais. 
Mokytoja E. Elzbergienė konsultuoja rengiant renginius. Moterys iš Carito ir Samariečių visada talkina ruošiantis renginiui ir tvarkantis po jo. Tačiau daugiausia bendradarbiaujame su Raudonės vaikų dienos centru.  


2.6. Kraštotyrinis darbas, parodos, žodiniai renginiai
(Praėjusių metų padalinio parengti kraštotyros darbai, metraščiai, kronikos, renginiai, dalyvavimas iniciatyvose, akcijose. Kiti organizuoti renginiai vaikams, suaugusiems, neįgaliesiems ir panašiai – visos veiklos pateikiant skaičius, išskiriant įsimintiniausius, įvardinant asmenybes. Įvardinti parengtų ir demonstruotų parodų, skaičius. Renginių, parodų kroniką pateikti renginių ataskaitoje)
	2025 metais buvo surengti 27 renginiai iš jų - 11 parodų. Įspūdingiausia paroda buvo panevėžiečio Arūno Revoto  piešinių  iš natūralių kavos tirščių paroda ,,Paukščiai''. Didžiausias renginys buvo kartu su Veliuonos kultūros Raudonės ir Stakių skyriumi organizuotas Gitanos Kačiukienės knygos “Aš esu“ pristatymas, kuris sulaukė didelio žiūrovų susidomėjimo. 



2.7. Projektinė veikla, neformalusis švietimas
(Aprašyti praėjusiais metais vykdyti projektai, jų finansavimo šaltiniai, sumos, pavadinimai ir trumpi vykdytų veiklų aprašymai, dalyvių skaičius. Jeigu padalinys vykdo neformaliojo švietimo programas – trumpi aprašymai, gupių skaičiai)
	

	



2.8. Naujos paslaugos ir renginiai
(Naujos paslaugos ir renginiai – kiek sukūrėte, trumpai apibūdinkite kiekvieną, kiek jų suorganizavote, nurodykite pavadinimus ir trumpai aprašykite turinį)
	2025 metais biblioteka turėjo naują patirtį – t. y. išvažiuojamasis renginys. 2024 m. minint Donelaičio 310 metines bibliotekoje buvo suorganizuoti improvizuoti Donelaičio kūrinio „Metai“ skaitymai.  Tai buvo ne tik vizualizuoti skaitymai (Raudonės mėgėjų teatras), pritaikyta brolių Juškų muzika ( folkloro grupė MUDI), bet ir pažintis su Donelaičio biografija (mok. Elena Elzbergienė). 2025 metais šis bibliotekos sugalvotas renginys išvyko į gastroles, t. y. aplankėme vasario 24 d. Veliuonos  kultūros centrą ir balandžio 24 d. Jurbarko rajono savivaldybės viešojoje biblioteką.
Kita nauja veikla – edukacija „Pilies ženklas: susikurk savo herbą“, pagal kultūros pasą. 2025 metais kol kas nebuvo užsakymų. 



2.9. Padalinio įvaizdžio formavimas, viešieji ryšiai, internetas
(Padalinio socialinių tinklų, interneto skilčių lankymas, sekėjai – rodikliai išreikšti skaičiais, viešinimo strategija organizuojant renginius, vykdant projektines veiklas), duomenys, kiek pateikta viešinti medžiagos bibliotekos svetainėje www.jurbarko-rvb.lt
	Raudonės filialas turi facebook puslapį, kuriame viešina visas naujienas. Puslapis turi 741 stebėtojų. Per 2025 metus bibliotekos puslapyje buvo pateikta 128 įrašai, kurie sulaukė 110919 peržiūrų.
 Facebook puslapyje yra keliami renginių skelbimai, viešinamos jų nuotraukos. Taip pat keliamos gautos naujos knygos, kad skaitytojai greičiau gautų informaciją.



III. PADALINIO DOKUMENTŲ FONDAS

3.1. Padalinio fondo statistika
(Gautų ir nurašytų dokumentų skaičius, literatūros pasiskirstymas, jeigu yra galimybė paskaičiavimai – vienam gyventojui, vienam skaitytojui tenkančių dokumentų skaičius, palyginimas su ankstesniais metais. Dovanotos knygos, jų gavimo būdai)
	2025 m. bibliotekos fonde yra 5396 dokumentai: knygos, periodiniai leidiniai, garsiniai, regimieji ir kiti dokumentai. 2025 metais biblioteka gavo 435 leidinių iš kurių 169 knygos. 
Per metus buvo nurašyta 394 vnt., iš jų 169 knygos, kurios jau buvo susidėvėjusios ar praradusios savo aktualumą. Palyginus su 2024 metais, 2025 metais gavimai buvo mažesni, o nurašymai didesni.  2025 m. daugiausia buvo gauta grožinės literatūros ir žurnalų. 
2025 m. taip pat skaitytojai dovanojo knygas tiek bibliotekai, tiek ir Raudonės bibliotekėlei.


	
IV. PADALINIO DARBUOTOJAI

4.1. Padalinio darbuotojai (pildyti lentelę įrašant skaičius)
	
Eil.
Nr.
	 
 
 
 

	Darbuotojai
	Darbuotojų išsimokslinimas

	
	
	Etatų
skaičius
	Iš viso asm.
	aukštasis
	aukštesnysis
	kitas

	1.
	Bibliotekos darbuotojai (iš viso)
	1,0
	1
	1
	0
	0

	2.
	Profesionalūs bibliotekininkai (iš viso). Iš jų:
	0,0
	0
	0
	0
	0

	3.
	    - turintys bibliotekininkystės, informacijos mokslų išsilavinimą
	0,0
	0
	0
	0
	0

	4.
	    - įgiję profesijos įgūdžių dirbdami bibliotekoje
	1,0
	1
	1
	0
	0

	5.
	Techniniai darbuotojai, valytoja (-as)
	0,0
	0
	0
	0
	0



4.2. Kvalifikacijos kėlimas
(Praėjusiais metais dalyvauta mokymuose, stažuotėse, seminaruose, kvalifikacijos tobulinimo renginiuose: data; pavadinimas; valandų skaičius; mokymus vedusi organizacija)
	Raudonės bibliotekininkė 2025 metais dalyvavo šiuose mokymuose:
1. 2025/03/13 dalyvavo 3 val. trukmės seminare „Savanorių mentoriaus iššūkiai ir įkvėpimas“. (Jurbarko švietimo centras)
2. 2025/03/18 sėkmingai baigė 8 akad. val. mokymus „Medijų ir informacinio raštingumo mokymai - dirbtinis intelektas“. (Kompetencijų biblioteka)
3. 2025/04/04 sėkmingai baigė 3 akad. val. mokymus „E. Kalbykla: viešojo kalbėjimo mokymai“.  (Kompetencijų biblioteka)
4. 2025/04/04 sėkmingai baigė 2 akad. val. mokymus „Iš žinių pasaulio į sprendimus: literatūros apžvalgų reikšmė bibliotekininkams“. (Kompetencijų biblioteka)
5. 2025/04/11 sėkmingai baigė 2 akad. val. mokymus „Suaugusiųjų mokymasis šiandien: naujos tendencijos ir kaip jas išnaudoti“. (Kompetencijų biblioteka)
6. 2025/04/15 sėkmingai baigė 2 akad. val. mokymus „Mobingas darbe: ką svarbu žinoti?“. (Kompetencijų biblioteka)
7. 2025/04/15 sėkmingai baigė 2 akad. val. mokymus „Susirašinėjimo ir naujų technologijų etiketas“. (Kompetencijų biblioteka)
8. 2025/04/16 stažavosi pagal Klaipėdos apskrities Ievos Simonaitytės viešosios bibliotekos kompetencijų ugdymo programą „Edukacijų vedimo praktikumas. Atvejo analizė“ (4 ak. val.)
9. 2025/06/ 9 dalyvavo 3 val. trukmės konferencijoje Respublikinė konferencija „Antano Juškos užrašytos veliuoniškių vestuvinės dainos. Apeigos ir ritualai, motyvai, charakteris ir turinys. Tolimos praeities atgarsiai“. (Jurbarko švietimo centras)
10. 2025/09/03 Sėkmingai baigė nuotolinį kursą „Pasirengimas mobilizacijai“. (Mobilizacijos ir pilietinio pasipriešinimo departamentas prie krašto apsaugos ministerijos)
11. 2025/09/03 Sėkmingai baigė nuotolinį kursą „Pilietinis pasipriešinimas“ . (Mobilizacijos ir pilietinio pasipriešinimo departamentas prie krašto apsaugos ministerijos)
12. 2025/09/11 sėkmingai baigė 5 akad. val. mokymus „Kultūros paslaugų prieinamumas asmenims su negalia“. (Kompetencijų biblioteka)
13. 2025/09/24  sėkmingai  baigė mokymus „Etiketo mokymai. Renginių organizavimas“ (Kompetencijų biblioteka)
14. 2025/10/22 sėkmingai baigė 8 akad. val. mokymus „Išplėstinis CANVA kursas“. (Kompetencijų biblioteka)
15. 2025/10/22 sėkmingai baigė 8 akad. val. mokymus „Skaidrių rengimas naudojant dirbtinio intelekto įrankius“.  (Kompetencijų biblioteka)
16. 2025/10/22 sėkmingai baigė 16 akad. val. mokymus „MS EXCEL pažengusiems“. (Kompetencijų biblioteka)
17. 2025/10/23 stažavosi pagal Klaipėdos apskrities Ievos Simonaitytės viešosios bibliotekos kompetencijų ugdymo programą „Suaugusiųjų ir vaikų aptarnavimas bibliotekoje: paslaugos, specifika, gerieji pavyzdžiai“ (8 ak. val.)
18. 2025/12/12 dalyvavo mokymuose „Elvis“ virtualios bibliotekos administratoriams: kaip registruoti naujus vartotojus, įkelti garsines knygas ir kt.“. (Jurbarko rajono savivaldybės viešoji biblioteka)



4.3. Papildoma informacija
(Prisijungimas prie bibliotekininkų draugijos, Nacionalinės bibliotekos iniciatyvų, skaitymo skatinimo veiklų, knygų klubų, neformalių grupių steigimas, dalyvavimas visuomeninėse veiklose, atstovavimas tarybose, organizacijose, bendruomenėse) 
	Biblioteka jungiasi prie keleto iniciatyvų. Daugiausia dėmesio sulaukia skaitymo skatinimo iniciatyva „Vasara su knyga“ šiais metais iššūkį užsiregistravo 36 skaitytojai, žinoma ne visiems sekėsi jį užbaigti. Vokiečių kalbos dienai, biblioteka dalyvauja iniciatyvoje  „O kaip vokiškai?..“, kurią organizuoja Vilniaus Goethe`s institutas , taip pat biblioteka dalyvauja iniciatyvoje „Atverkime duris vasarai“, kuri skirta vaikams.





	Vyresnioji bibliotekininkė
	Ilona Maskolaitienė

	Ataskaitą sudariusio asmens pareigos
	Vardas ir pavardė



			
